b'\n_START_ARTICLE_\nFinal Fantasy XIII-2\n_START_SECTION_\nApie \xc5\xbeaidim\xc4\x85\n_START_PARAGRAPH_\n\xc5\xbdaidime pasakojami \xc4\xafvykiai po \xe2\x80\x9eFinal Fantasy XIII\xe2\x80\x9c pabaigos. \xc5\xbdaidime valdomi tik 2 herojai, kurie pradeda kelion\xc4\x97s laiku misij\xc4\x85, nesusijusi\xc4\x85 su \xc4\xafvykiais ankstesniame \xc5\xbeaidime. \xe2\x80\x9eFinal Fantasy XIII-2\xe2\x80\x9c turi du per\xc4\x97jimo sunkumo lygius: normal\xc5\xb3 ir lengv\xc4\x85. Abu lygiai pasiekiami prad\xc5\xbeioje ir gali b\xc5\xabti perjungti \xc5\xbeaidimo metu. \xc5\xbdaidimo erdv\xc4\x97je herojai gali rasti 160 fragment\xc5\xb3 \xe2\x88\x92 trof\xc4\x97j\xc5\xb3. Persik\xc4\x97limas i\xc5\xa1 vienos \xc5\xbeaidimo vietov\xc4\x97s \xc4\xaf kit\xc4\x85 vykdomas per laiko vartus, kuriuos jungia laiko kry\xc5\xbekel\xc4\x97 Historia Crux. Norint atidaryti laiko vartus, reikia surasti artefaktus \xe2\x88\x92 objektus, kurie pakliuvo i\xc5\xa1 vieno laikme\xc4\x8dio \xc4\xaf jiems nepriklausant\xc4\xaf laikmet\xc4\xaf per laiko i\xc5\xa1kreipimus, vadinamus paradoksais. Keliaudami laiku herojai i\xc5\xa1taiso paradoksus ir atstato laiko istorijos t\xc4\x97km\xc4\x99, kokia ji b\xc5\xabt\xc5\xb3 be i\xc5\xa1kreipim\xc5\xb3._NEWLINE_\xc5\xbdaidime, be pagrindin\xc4\x97s baigties, \xc4\xafmanomos bent 8 papildomos baigtys, kuriose parodomas ateities likimas nebaigus pagrindin\xc4\x97s misijos. Papildomos baigtys aktyvuojamos bandant i\xc5\xa1vengti paradokso sprendimo arba vykdant veiksmus, prie\xc5\xa1taraujan\xc4\x8dius misij\xc5\xb3 logikai. \xc5\xbdaidime \xc4\xafvesti dialogai tarp veik\xc4\x97j\xc5\xb3, kuri\xc5\xb3 sek\xc4\x85 galima pasirinkti i\xc5\xa1 pateikiam\xc5\xb3 variant\xc5\xb3. Kai kurie variantai yra parinkti s\xc4\x85moningai, kad vest\xc5\xb3 \xc4\xaf jumoristines situacijas, atsakymus. \xc5\xbdaidimo eig\xc4\x85 galima suskirstyti \xc4\xaf tris elementus: 3D virtual\xc5\xb3 pasaul\xc4\xaf, kuriame juda herojai, kovos scenas su monstrais ir vaizdo intarpus, kuriuose pasakojami siu\xc5\xbeeto vingiai. \xc5\xbdaidime neb\xc5\xabtina kovoti su visais sutinkamais prie\xc5\xa1ininkais \xe2\x88\x92 da\xc5\xbenai kovos galima i\xc5\xa1vengti pab\xc4\x97gant nuo j\xc5\xb3.\n_START_SECTION_\nPagrindiniai veik\xc4\x97jai\n_START_PARAGRAPH_\n\xc5\xbdaidimo eigoje valdomi tik 2 herojai, ta\xc4\x8diau, kaip ir \xe2\x80\x9eFinal Fantasy XIII\xe2\x80\x9c \xc5\xbeaidime, kovos metu paprastai dalyvauja trys. Tre\xc4\x8diuoju galima pasirinkti kur\xc4\xaf nors nugal\xc4\x97t\xc4\x85 ir suvaldyt\xc4\x85 kristale monstr\xc4\x85. Monstr\xc5\xb3 savybes, kaip ir heroj\xc5\xb3, galima patobulinti Crystarium sistemos pagalba.\n_START_SECTION_\n\xc5\xbdaidimo siu\xc5\xbeetas\n_START_PARAGRAPH_\n\xc5\xbdaidimo siu\xc5\xbeeto gija t\xc4\x99siama pra\xc4\x97jus 3 metams po \xe2\x80\x9eFinal Fantasy XIII\xe2\x80\x9c pabaigos \xc4\xafvyki\xc5\xb3. Vanille ir Fang liko pavirtusios kristalais kolonoje, laikan\xc4\x8dioje Kok\xc5\xabno pasaul\xc4\xaf ant Pulso pasaulio. Lightning dingo. Tikima, kad ji taip pat kolonoje virtusi kristalu. Prie\xc5\xa1 dingim\xc4\x85 j\xc4\x85 prisimena tik jos sesuo Serah Farron. Ja tiki tik jos su\xc5\xbead\xc4\x97tinis Snow, kuris i\xc5\xa1vyksta ie\xc5\xa1koti Lightning. Serah ramiai gyvena New Bodhum miestelyje Pulso pasaulyje, \xc4\xaf kur\xc4\xaf persik\xc4\x97l\xc4\x97 buvusio Bodhum miesto gyventojai i\xc5\xa1 Kok\xc5\xabno pasaulio. Vien\xc4\x85 dien\xc4\x85 i\xc5\xa1 dangaus, \xc4\xafvykus paradokso efektui, atsiv\xc4\x97r\xc4\x97 laiko vartai, per kuriuos \xc4\xaf New Bodhum pateko Noel Kreiss, kuris yra paskutinis, lik\xc4\x99s i\xc5\xa1 \xc5\xbemoni\xc5\xb3 ma\xc5\xbedaug 700 met\xc5\xb3 v\xc4\x97liau, ateityje._NEWLINE_Noel perduoda Serah, kad jis pasi\xc5\xb3stas i\xc5\xa1 ateities Lightning, kuri kovoja kitos dimensijos ir kito laiko pasaulyje Valhalla d\xc4\x97l pasaulio i\xc5\xa1gelb\xc4\x97jimo. Lightning reikalinga jos pagalba ir ji atsiunt\xc4\x97 Serah kovos ginkl\xc4\x85\xc2\xa0\xe2\x80\x93 Mog\xc4\x85. Per laiko ir erdv\xc4\x97s i\xc5\xa1kreipimus, kurie susidar\xc4\x97 per pasaulio istorijos laikotarpius, vadinamus paradoksais\xc2\xa0\xe2\x80\x93 Pulso ir Kok\xc5\xabno pasauliuose atsiv\xc4\x97r\xc4\x97 vartai, per kuriuos galima keliauti laiku. Noel ir Serah pradeda kelione \xc4\xaf ateit\xc4\xaf, siekdami surasti Lightning ir pakeisti \xc5\xbemonijos istorij\xc4\x85, kad ji nei\xc5\xa1nykt\xc5\xb3 su paskutiniuoju \xc5\xbemogumi, kuris ateityje yra Noel \xe2\x80\xa6'